ΔΕΛΤΙΟ ΤΥΠΟΥ

O Δήμος Αιγάλεω στο πλαίσιο εφαρμογής προγραμμάτων προληπτικής ιατρικής σε συνεργασία με το Εθνικό Διαδημοτικό Δίκτυο Υγιών Πόλεων-Προαγωγής Υγείας (ΕΔΔΥΠΠΥ), μέσα από την Δομή των ΚΕΠ Υγείας του διοργάνωσε από τις 7/10/2020 έως και τις 8/10/2020 δωρεάν υπερηχογράφημα με σκοπό την πρόληψη και την έγκαιρη διάγνωση του Ανευρύσματος Κοιλιακής Αορτής.

Βασικός στόχος των ΚΕΠ Υγείας είναι η ενημέρωση όλων των πολιτών και η διοργάνωση προληπτικών εξετάσεων για 11 κύρια νοσήματα, προτεινόμενα από τον Παγκόσμιο Οργανισμό Υγείας, για τα οποία έχει αποδειχθεί με μελέτες πως η έγκαιρη προληπτική παρέμβαση και ανίχνευση τυχόν συμπτωμάτων κρίνεται αποτελεσματική και μπορεί να σώσει ζωές. Μέσα από το νέο λογισμικό, εφαρμόζονται διεθνή πρωτοκόλλα screening του πληθυσμού και τα στελέχη των ΚΕΠ Υγείας επιβλέπουν το follow up της διατήρησης της υγείας των Πολιτών. Αυτοματοποιημένα το λογισμικό ενημερώνει τους πολίτες, μέσα από τον προσωπικό τους προφίλ, σχετικά με τις προληπτικές εξετάσεις που προτείνει ο Παγκόσμιος Οργανισμός Υγείας για την ηλικία και το φύλο τους, καθώς και με την πάροδο του χρόνου υπενθυμίζει την επανεξέταση τους. Τα 11 νοσήματα στα οποία επικεντρώνεται το ΚΕΠ Υγείας μέσα από το λογισμικό είναι ο Καρκίνος του παχέος εντέρου, ο Καρκίνος του τραχήλου της μήτρας, ο Καρκίνος του μαστού, ο Καρδιαγγειακός κίνδυνος, το Ανεύρυσμα κοιλιακής αορτής, ο Καρκίνος του προστάτη, το Μελάνωμα, η Κατάθλιψη, η οστεοπόρωση η ΧΑΠ και η Άνοια.

Οι εξετάσεις πραγματοποιήθηκαν στο Δήμο Αιγάλεω σε συνεργασία με την κλινική **«Βουγιουκλάκειο»**, με την ανεκτίμητη βοήθεια της ακτινολόγου ιατρού τους, **κας Τσιγαρίδα**. Εξετάστηκαν συνολικά **50** (πενήντα) πολίτες και σύμφωνα με τα αποτελέσματα 1 (ένας) από αυτούς είχε ύποπτο εύρημα.

**Ο Δήμαρχος Γιάννης Γκίκας, δήλωσε:** Με γνώμονα ότι τ**α ΚΕΠ Υγείας αποτελούν σημαντικό εργαλείο της Τοπικής Αυτοδιοίκησης για τη διατήρηση της ποιότητας ζωής των πολιτών, μέσα από τον προσυμπτωματικό έλεγχο, ο Δήμος μας θα αξιοποιήσει τις δράσεις του** Εθνικού Διαδημοτικού Δικτύου Υγιών Πόλεων-Προαγωγής Υγείας (ΕΔΔΥΠΠΥ) **για την πρόληψη υγείας των δημοτών μας. Επισημαίνει δε, ότι αυτό το πιλοτικό πρόγραμμα συνεργασίας της περιφέρειας όχι μόνον αποτελεί σημαντικό βοήθημα, ιδιαίτερα για τις κοινωνικά ευάλωτες ομάδες, αλλά παράλληλα αποτελεί μια καινοτομία, δημιουργώντας ξεχωριστό προφίλ για κάθε πολίτη,** μέσω του σύγχρονου λογισμικού των ΚΕΠ Υγείας. **Συμμετέχουμε και αξιοποιούμε ό,τι βελτιώνει και προάγει την υγεία των δημοτών μας.**

**O Πρόεδρος του ΕΔΔΥΠΠΥ και Περιφερειάρχης Αττικής, κ. Γιώργος Πατούλης**επισημαίνει ότι «Η έγκαιρη και έγκυρη διάγνωση σώζει ζωές αποδεδειγμένα, στόχος των ΚΕΠ Υγείας είναι ο προσυμπτωματικός έλεγχος των πολιτών για τη διατήρηση της καλής υγείας. Είναι πολύ θετική η ανταπόκριση των δημοτών δίνοντάς μας δύναμη και αισιοδοξία να συνεχίσουμε τις δράσεις μας.»

Πλήθος Δημοτών χρησιμοποιεί σήμερα τις υπηρεσίες του λογισμικού των ΚΕΠ ΥΓΕΙΑΣ. Για να ενημερώνεστε και εσείς για τις προληπτικές εξετάσεις που ταγίζουν στην ηλικία και το φύλο σας και για την επανεξέταση τους, καθώς και για τις Δράσεις του Δήμου σχετικά με την Πρόληψη της Υγείας κάντε εγγραφή στο Λογισμικό των ΚΕΠ Υγείας μέσα από το site [www.kepygeias.org](http://www.kepygeias.org) και δημιουργήστε το δικό σας προφίλ.